Surathai21/ocs-krisdika huggingface dataset:
กฎกระทรวงกำหนดลักษณะของเหรียญกษาปณ์ที่ระลึก 80 ปี สำนักนายกรัฐมนตรี พ.ศ. 2555
วันที่ประกาศ: 2012-06-27

content: กฎกระทรวง กำหนดลักษณะของเหรียญกษาปณ์ที่ระลึก ๘๐ ปี สำนักนายกรัฐมนตรี พ.ศ. ๒๕๕๕
content: อาศัยอำนาจตามความในมาตรา ๕ แห่งพระราชบัญญัติเงินตรา พ.ศ. ๒๕๐๑ และมาตรา ๑๐ วรรคสาม แห่งพระราชบัญญัติเงินตรา พ.ศ. ๒๕๐๑ ซึ่งแก้ไขเพิ่มเติมโดยพระราชบัญญัติเงินตรา (ฉบับที่ ๕) พ.ศ. ๒๕๓๖ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
content: ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาด ลวดลาย และลักษณะอื่น ๆ ของเหรียญกษาปณ์ที่ระลึกเนื่องในโอกาสครบ ๘๐ ปี สำนักนายกรัฐมนตรี ในวันที่ ๒๘ มิถุนายน พ.ศ. ๒๕๕๕ ตามบัญชีท้ายกฎกระทรวงนี้
content: ให้ไว้ ณ วันที่ ๒๗ มิถุนายน พ.ศ. ๒๕๕๕ กิตติรัตน์ ณ ระนอง รัฐมนตรีว่าการกระทรวงการคลัง
sectionName: บัญชีท้ายกฎกระทรวงฯ
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรจัดทำเหรียญกษาปณ์โลหะสีขาว (ทองแดงผสมนิกเกิล) ราคายี่สิบบาท หนึ่งชนิด ออกใช้เพื่อเป็นที่ระลึกเนื่องในโอกาสครบ ๘๐ ปี สำนักนายกรัฐมนตรี ในวันที่ ๒๘ มิถุนายน พ.ศ. ๒๕๕๕ จึงจำเป็นต้องออกกฎกระทรวงนี้
กฎกระทรวงแบ่งส่วนราชการสำนักงานปลัดกระทรวง กระทรวงการคลัง (ฉบับที่ 2) พ.ศ. 2555
วันที่ประกาศ: 2012-06-27

content: กฎกระทรวง แบ่งส่วนราชการสำนักงานปลัดกระทรวง กระทรวงการคลัง (ฉบับที่ ๒) พ.ศ. ๒๕๕๕
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงการคลังออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๘) ของข้อ ๒ แห่งกฎกระทรวงแบ่งส่วนราชการสำนักงานปลัดกระทรวง กระทรวงการคลัง พ.ศ. ๒๕๕๑
sectionNo: 2
content: ข้อ ๒ ให้ยกเลิกความในข้อ ๖ แห่งกฎกระทรวงแบ่งส่วนราชการสำนักงานปลัดกระทรวง กระทรวงการคลัง พ.ศ. ๒๕๕๑ และให้ใช้ความต่อไปนี้แทน “ข้อ ๖ ในสำนักงานปลัดกระทรวง ให้มีกลุ่มงานด้านวิชาการเพื่อสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวงการคลัง โดยมีอำนาจหน้าที่
sectionNo: 2
content: ดังต่อไปนี้ (๑) กลุ่มกฎหมาย (๒) กลุ่มสารนิเทศการคลัง กลุ่มกฎหมายตาม (๑) มีอำนาจหน้าที่ (ก) ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในอำนาจหน้าที่ของสำนักงานปลัดกระทรวงและกระทรวง (ข) สนับสนุนการปฏิบัติงานของที่ปรึกษากฎหมายของกระทรวง
sectionNo: 2
content: (ค) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย กลุ่มสารนิเทศการคลังตาม (๒) มีอำนาจหน้าที่ (ก) จัดทำหรือพัฒนารูปแบบหรือวิธีการสร้างภาพลักษณ์และบริหารช่องทางการสื่อสารและการให้บริการสารนิเทศด้านการคลัง (ข)
sectionNo: 2
content: กำหนดกลยุทธ์ในการให้บริการสารนิเทศด้านการคลังเชิงรุกเพื่อสร้างความรู้ความเข้าใจในการดำเนินนโยบายเศรษฐกิจ การเงิน และการคลัง (ค) วิเคราะห์และประมวลผลสารนิเทศด้านการคลังเพื่อใช้ในการกำหนดหลักเกณฑ์และแนวทางในการให้ข้อมูลสารนิเทศด้านการคลัง (ง) กำกับ ดูแล ประสานงาน
sectionNo: 2
content: และให้คำแนะนำแก่ส่วนราชการและรัฐวิสาหกิจในสังกัดกระทรวงการคลังเกี่ยวกับการประชาสัมพันธ์และเผยแพร่ข้อมูลสารนิเทศด้านการคลัง (จ) ประชาสัมพันธ์และเผยแพร่กิจกรรม ตลอดจนผลงานของสำนักงานปลัดกระทรวงและกระทรวง (ฉ) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย”
content: ให้ไว้ ณ วันที่ ๒๐ มิถุนายน พ.ศ. ๒๕๕๕ กิตติรัตน์ ณ ระนอง รัฐมนตรีว่าการกระทรวงการคลัง
content: หมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากมีการจัดตั้งสำนักนโยบายพัฒนาระบบการเงินภาคประชาชนขึ้นเป็นส่วนราชการในสำนักงานเศรษฐกิจการคลัง กระทรวงการคลัง
content: โดยให้มีอำนาจหน้าที่ในการเป็นศูนย์ประสานงานกับหน่วยงานที่เกี่ยวข้องเพื่อป้องกันและปราบปรามการกระทำความผิดอันเป็นอาชญากรรมทางเศรษฐกิจการเงิน รวมทั้งเสนอแนะนโยบายและมาตรการตรวจสอบและติดตามการกระทำความผิดเกี่ยวกับธุรกิจการเงินนอกระบบ สมควรยุบเลิกกลุ่มป้องปรามการเงินนอกระบบในสำนักงานปลัดกระทรวง
content: กระทรวงการคลัง เพื่อให้สอดคล้องกับการจัดตั้งส่วนราชการดังกล่าว จึงจำเป็นต้องออกกฎกระทรวงนี้
กฎกระทรวงกำหนดค่าธรรมเนียมประกอบธุรกิจนำเที่ยวและใบอนุญาตเป็นมัคคุเทศก์ พ.ศ. 2555
วันที่ประกาศ: 2012-06-01

content: กฎกระทรวง กำหนดค่าธรรมเนียมประกอบธุรกิจนำเที่ยวและใบอนุญาตเป็นมัคคุเทศก์ พ.ศ. ๒๕๕๕
content: อาศัยอำนาจตามความในมาตรา ๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ และมาตรา ๔๓ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมาย
content: รัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้
content:  ให้กำหนดค่าธรรมเนียม ดังต่อไปนี้ (๑) ใบอนุญาตประกอบธุรกิจนำเที่ยว ฉบับละ ๒,๐๐๐ บาท (๒) ใบอนุญาตเป็นมัคคุเทศก์ ฉบับละ ๒๐๐ บาท (๓) ใบแทนใบอนุญาตประกอบธุรกิจนำเที่ยว ฉบับละ ๑,๐๐๐ บาท (๔) ใบแทนใบอนุญาตเป็นมัคคุเทศก์ ฉบับละ ๒๐๐ บาท (๕) ค่าธรรมเนียมประกอบธุรกิจนำเที่ยวรายสองปี ครั้งละ ๑,๐๐๐ บาท (๖)
content: การต่ออายุใบอนุญาตเป็นมัคคุเทศก์ ครั้งละ ๒๐๐ บาท
content: ให้ไว้ ณ วันที่ ๒๖ เมษายน พ.ศ. ๒๕๕๕ ชุมพล ศิลปอาชา รัฐมนตรีว่าการกระทรวงการท่องเที่ยวและกีฬา
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ บัญญัติให้รัฐมนตรีว่าการกระทรวงการท่องเที่ยวและกีฬามีอำนาจออกกฎกระทรวงกำหนดค่าธรรมเนียมไม่เกินอัตราท้ายพระราชบัญญัติ
content: สมควรกำหนดค่าธรรมเนียมประกอบธุรกิจนำเที่ยวและใบอนุญาตเป็นมัคคุเทศก์ จึงจำเป็นต้องออกกฎกระทรวงนี้
กฎกระทรวงกำหนดการชำระค่าธรรมเนียมประกอบธุรกิจนำเที่ยว พ.ศ. 2555
วันที่ประกาศ: 2012-06-13

content: กฎกระทรวง กำหนดการชำระค่าธรรมเนียมประกอบธุรกิจนำเที่ยว พ.ศ. ๒๕๕๕
content: อาศัยอำนาจตามความในมาตรา ๕ วรรคหนึ่ง และมาตรา ๓๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา ๒๙ ประกอบกับมาตรา ๓๓ และมาตรา ๔๓ ของรัฐธรรมนูญแห่งราชอาณาจักรไทย
content: บัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงการท่องเที่ยวและกีฬาออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ผู้ประกอบธุรกิจนำเที่ยวชำระค่าธรรมเนียมประกอบธุรกิจนำเที่ยวทุกสองปี
sectionNo: 2
content: ข้อ ๒ ให้ผู้ประกอบธุรกิจนำเที่ยวซึ่งได้รับใบอนุญาตประกอบธุรกิจนำเที่ยวก่อนวันที่กฎกระทรวงนี้ใช้บังคับ ชำระค่าธรรมเนียมประกอบธุรกิจนำเที่ยวครั้งแรกภายในสามสิบวันนับแต่วันที่กฎกระทรวงนี้ใช้บังคับ ให้ผู้ได้รับใบอนุญาตประกอบธุรกิจนำเที่ยวนับแต่วันที่กฎกระทรวงนี้ใช้บังคับ
sectionNo: 2
content: ชำระค่าธรรมเนียมประกอบธุรกิจนำเที่ยวครั้งแรกพร้อมกับการชำระค่าธรรมเนียมใบอนุญาตประกอบธุรกิจนำเที่ยว ให้ถือว่าวันที่ผู้ประกอบธุรกิจนำเที่ยวชำระค่าธรรมเนียมตามข้อนี้ เป็นวันชำระค่าธรรมเนียมประกอบธุรกิจนำเที่ยวเมื่อครบกำหนดเวลาตามข้อ ๑
sectionNo: 3
content: ข้อ ๓ ในการชำระค่าธรรมเนียมประกอบธุรกิจนำเที่ยว ให้ผู้ประกอบธุรกิจนำเที่ยวยื่นคำขอชำระค่าธรรมเนียมตามแบบที่อธิบดีกรมการท่องเที่ยวกำหนด พร้อมกับแสดงใบอนุญาตประกอบธุรกิจนำเที่ยวหรือใบแทนใบอนุญาตประกอบธุรกิจนำเที่ยว แล้วแต่กรณี ณ
sectionNo: 3
content: สำนักงานทะเบียนธุรกิจนำเที่ยวและมัคคุเทศก์กลางหรือสำนักงานทะเบียนธุรกิจนำเที่ยวและมัคคุเทศก์สาขาที่มีเขตอำนาจครอบคลุมสถานที่ประกอบธุรกิจนำเที่ยวที่ระบุไว้ในใบอนุญาตประกอบธุรกิจนำเที่ยว ผู้ได้รับใบอนุญาตประกอบธุรกิจนำเที่ยวที่ต้องชำระค่าธรรมเนียมประกอบธุรกิจนำเที่ยวครั้งแรกตามข้อ ๒ วรรคสอง
sectionNo: 3
content: ไม่ต้องแสดงใบอนุญาตประกอบธุรกิจนำเที่ยวหรือใบแทนใบอนุญาตประกอบธุรกิจนำเที่ยวตามวรรคหนึ่ง
content: ให้ไว้ ณ วันที่ ๒๖ เมษายน พ.ศ. ๒๕๕๕ ชุมพล ศิลปอาชา รัฐมนตรีว่าการกระทรวงการท่องเที่ยวและกีฬา
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๓๕ วรรคหนึ่ง แห่งพระราชบัญญัติธุรกิจนำเที่ยวและมัคคุเทศก์ พ.ศ. ๒๕๕๑ บัญญัติให้ผู้ประกอบธุรกิจนำเที่ยวชำระค่าธรรมเนียมประกอบธุรกิจนำเที่ยวทุกสองปีตามหลักเกณฑ์ และวิธีการที่กำหนดในกฎกระทรวง จึงจำเป็นต้องออกกฎกระทรวงนี้